kardosdrur/scandi-wiki huggingface dataset:
Valparaíso

Valparaíso er en by og kommune i Chile. Byen er samtidig hovedstad i regionen af samme navn. Valparaíso er Chiles største havneby og base for landets flåde og kongressen. Byen er placeret i det centrale Chile 120 km nordvest for hovedstaden Santiago. Valparaíso er en vigtig uddannelsesby med sine ni universiteter. Samtidig er byen center for industri, turisme og transport. 

I 2003 udstedte den chilenske kongres en lov, der erklærede Valparaíso for at være Chiles kulturelle hovedstad. Byen er Chiles sjettestørste by med ca. 260.000 indbyggere, men Gran Valparaíso, der desuden består af nabobyen Viña del Mar, er landets tredjestørste byområde efter Gran Santiago og Concepción.

Digteren Pablo Neruda har haft et hus i byen. Bygningen, La Sebastiana, er nu indrettet som museum og genskaber den særprægede indretning som den var da digteren boede der. 
Fra bygningens øverste rum er der en storslået udsigt over Valparaíso og Stillehavet.

Historie 
Valparaíso spillede en vigtig geopolitisk rolle i anden halvdel af den 19. århundrede, da den fungerede som midtvejsstop for handelsskibe mellem Atlanterhavet og Stillehavet. Åbningen af Panamakanalen i 1914 standsede midlertidigt byens udvikling, men i de senere år har byen gennemgået en renæssance. 

Det var fra denne by, at militærkuppet mod Salvador Allende begyndte tidligt om morgenen 11. september 1973.

Det gamle havnekvarter i byen er blevet optaget på UNESCOs verdensarvsliste.

Jordskælv 

Valparaíso er placeret i en aktiv jordskælvszone, og byen har ved flere lejlighed været ramt af kraftige jordskælv. 

Byen blev den 16. august 1906 ramt af et kraftigt jordskælv, der lagde store dele af byen i ruiner og dræbte flere tusinde. 

Valparaíso blev tillige ramt af det kraftige jordskælv i 2010, der medførte omfattende ødelæggelser i flere chilenske byer.

Bybrande 

Valparaíso var den første by i Sydamerika, der fik oprettet et frivilligt brandvæsen. Det frivillige brandkorps blev oprettet i 1851.

Byen og de nærliggende områder har ved flere lejligheder været plaget af større brande. I februar 2013 brændte 105 boliger ned, hvilket berørte 1.200 mennesker. 

Den 13. april 2014 opstod en større skovbrand omkring byen. Skovbranden kom ud af kontrol og ødelagde mere end 500 hjem og dræbte 16 mennesker, hvilket fik præsident Michelle Bachelet til at erklære byen for et katastrofeområde.

Klima

Kendte personer født i Valparaíso 
 Salvador Allende, politiker og præsident
 Eduardo "Gato" Alquinta, sanger og guitarist i rockgruppen Los Jaivas
 Carlos Condell de la Haza
 Diego Dublé Almeyda
 Joaquín Edwards Bello
 José Toribio Merino, admiral
 Augusto Pinochet, Diktator
 Augusto d'Halmar
 Camilo Mori
 Ricardo Krebs
 Manfred Max-Neef
 Paula Larrain, journalist og politiker

Noter

Ekstern henvisning 

 Valparaiso på UNESCOs verdensarvsliste

Byer i Chile
Verdensarvsområder i Chile
Toxicity (sang)

"Toxicity" er en single fra det alternative metalband System of a Down. Singlen blev udgivet i 2002, men var oprindeligt udgivet i 2001 på albummet Toxicity. Teksten er skrevet af Tankian, Malakian og Odadjian. Musikvideoen er instrueret af bandets bassist Shavo Odadjian. Noget af filmen blev optaget i Los Angeles, hvor de filmede de hjemløse. Den del af filmen blev vist på bandmedlemmernes trøjer i musikvideoen. Sangen nåede som sin bedste placering en fjortendeplads på VH1's Top 40 Metal-liste.

Nummerliste på singlen "Toxicity" 
 "Toxicity"
 "X" (Live)
 "Suggestions" (Live)
 "Marmalade"
 "Toxicity" (Musikvideo)

"Toxicity" del 2 nummerliste 
 "Toxicity"
 "Marmalade"
 "Toxicity" (Musikvideo)

Metalsange
Singler fra 2002
System of a Down-sange
José Toribio Merino

Santiago José Toribio Merino Castro (født 14. december 1915 i La Serena, Chile, død 30. august 1996) var en chilensk general og kupmager. Merino blev i 1973 udnævnt af Augusto Pinochet som general for flåden og medlem af militærjuntaen, der afsatte Salvador Allende ved et statskup og regerede Chile i 17 år.

Admiral Merino nævnes i Salvador Allendes afskedstale, hvor han af Allende benævnes således:
[...] de er også den moralske fordømmelse af dem, der har svigtet den ed, de har afgivet: Chiles soldater, officerer på høje kommandoposter og admiral Merino, der har udnævnt sig selv; senor Mendoza, den foragtelige general, der endnu i går forsikrede om sin troskab og sin loyalitet mod regeringen og som ligeledes selvbestaltet har udnævnt sig til generaldirektør for carabineros [...].

Kildeangivelser 

Personer fra Chile
Statsoverhoveder der kom til magten ved kup
F359 Vædderen

F359 HDMS VÆDDEREN er den tredje enhed af søværnets inspektionsskibe af THETIS-klassen og er navngivet efter symbolet for Færøerne i kongevåbnet.

Ydereligere detaljer og informationer omkring skibene findes her: THETIS-klassen

Fakta 
 Navngivet af: Daværende lagmand Atli Dam
 Kaldesignal: OUEW (oscar-uniform-echo-whiskey)
 Adoptionsby(er): Odense og Tvøroyri (Tværå)

Operativt

November 1993 – januar 1994: Eksportfremstød 
I perioden november 1993 til januar 1994 deltog HDMS VÆDDEREN i et eksportfremstød i Østasien på foranledning af konstruktionsfællesskabet bag Thetis-klassen, 'Naval Team Denmark'.

August 1994: Sydafrika 
I august 1994 deltog HDMS VÆDDEREN igen i et eksportfremstød på foranledning af 'Naval Team Denmark', denne gang i Sydafrika.

August 2006 – April 2007: Galathea 3 

Fra august 2006 til april 2007 var HDMS VÆDDEREN udrustet og ombygget til at fungere som platform for den sejlende forskningsekspedition Galathea 3.

Inspektionsskibe fra Danmark
Strandmælde

 
Strandmælde (Atriplex littoralis), ofte skrevet strand-mælde, er en 20-60 cm høj plante, der vokser på tangvolde og strandenge ved beskyttede kyster.

Beskrivelse 
Strandmælde er en enårig, urteagtig plante med en opret, busket vækst. Stænglerne er forgrenede, furede og glatte. Bladene sidder modsat – i hvert fald forneden på skuddene. De er linjeformede til lancetformede med tandet eller bugtet rand. Over- og underside er hårløse og grågrønne.

Blomstringen sker juli-september. Blomsterne er samlet i endestillede, toplignende stande, der er opbygget af kompakte nøgler. Kun de hanlige blomster har et bloster, mens de hunlige helt mangler dette. Derimod er hunblomsten forsynet med to trekantede til ægformede højblade, der bliver opsvulmede og bruskagtige ved frugtmodningen. Frugterne er i øvrigt nødder.

Rodnettet består af en stor mængde, grove og stærkt forgrenede trævlerødder.

Højde x bredde og årlig tilvækst: 0,50 x 0,30 m (50 x 30 cm/år).

Voksested 

Arten er udbredt fra Nordafrika over Kaukasus og Centralasien til Sibirien og Europa, herunder også i Danmark, hvor den er almindelig. Den er knyttet til lysåbne voksesteder med højt næringsindhold i jorden. Derfor findes den på tangvolde, strandrørsumpe og strandenge.

På den nordligste del af halvøen Lundø, mellem Skive Fjord og Lovns Bredning vokser arten på hævet sandbund sammen med bl.a. draphavre, engelskgræs, alm. kvik, marehalm, bidende stenurt, gul kløver, gul snerre, gåsepotentil, harril, kveller, sandstar, strandannelgræs, strandarve, strandasters, strandvejbred og vellugtende gulaks

Ligeledes findes den i Ishøj (og antageligvis andre steder på Køge Bugt Strandpark), hvor den står sammen med strandkarse, strandfladbælg, strandasters, strandarve og strandsennep.

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Enårige urter
Nytte saltplanter
Subterranean

Subterranean er en EP udgivet af det svenske melodiske dødsmetal-band In Flames i  1994. Dette er den eneste udgivelse med forsangeren Henke Forss. Subterranean menes  at være In Flames mest guitarbaseret udgivelse da det ikke kan sammenlignes med deres senere albums.

Numre 

"Stand Ablaze" – 4:33
"Ever Dying" – 4:23
"Subterranean" – 5:46
"Timeless" – 1:46
"Biosphere" – 5:07
"Dead Eternity" – 5:01
"The Inborn Lifeless"– 3:23
"Eye of the Beholder" (Metallica cover)
"Murders in the Rue Mourge" (Iron Maiden cover)

Notis 
 "Dead Eternity" er også inkluderet på albummet The Jester Race hvor den blev sunget af den nye forsanger Anders Fridén
 "The Inborn Lifeless" endte også på albummet The Jester Race bare med en anden lyrik og andet navn ("Dead God in Me").

Musikere 
 Henke Forss – Vokal
 Jesper Strömblad – Guitar
 Glenn Ljungström – Guitar
 Johann Larsson – Bas
 Daniel Erlandsson – Trommer
 Anders Jivarp – Trommer på "Subterranean" og "Biosphere"
 Oscar Dronjak – Bagvokal på "Stand Ablaze"

Eksterne henvisninger 
Subterranean album detaljer 
Subterranean information 
 

Metalalbum
In Flames-album
Hide (musiker)

Hide (født  Hideto Matsumoto, , Matsumoto Hideto; 13. december 1964 i Yokosuka, død 2. maj 1998 i Tokyo) var en japansk musiker i bandet X Japan.

Diskografi 
Studiealbum
Hide Your Face (1994)
Psyence (1996)
Ja, Zoo (1998)

Singler
"Eyes Love You" (1993)
"50% & 50%" (1993)
"Dice" (1994)
"Tell Me" (1994)
"Misery" (1996)
"Beauty & Stupid" (1996)
"Hi-Ho"/"Good Bye" (1996)
"Rocket Dive" (1998)
"Pink Spider" (1998)
"Ever Free" (1998)
"Hurry Go Round" (1998)
"Tell Me" (2000, genindspilning)
"In Motion" (2002)

Eksterne henvisninger 

 

Musikere fra Japan
Visual kei
Personer der har begået selvmord
Die Another Day

Die Another Day er en britisk actionfilm fra 2002. Filmen er den 20. i EON Productions serie om den hemmelige agent James Bond, der blev skabt af Ian Fleming. Hovedrollen som Bond spilles for fjerde og sidste gang af Pierce Brosnan.

Filmens historie er nyskrevet bortset fra et par elementer fra romanerne Moonraker og You Only Live Twice. Til gengæld benyttede man anledningen til at markere jubilæerne for hhv. 20. film og 40 år med James Bond-film. Dette skete ved at der i filmen er en række hints til de 19 foregående film i form af personnavne, replikker og detaljer.<ref>[https://nullnullsju.net/film/filmreferanser-i-die-another-day/ Filmreferanser i Die Another Day] , I Hennes Majestets hemmelige tjeneste. Besøgt 3. marts 2019.</ref> I Q's lager ses for eksempel flere hjælpemidler fra de tidligere film så jetrygsækken fra Thunderball og Rosa Klebbs sko med giftkniv fra From Russia with Love. En anden detalje er den bog, Bond låner hos Raoul. Det er A Field Guide to the Birds of the West Indies skrevet af en virkelig James Bond, som Fleming opkaldte sin romanhelt efter.

Et par scener i filmen foregår på en nedlagt London Underground-station Vauxhall Cross. Stationen er fiktiv, og optagelserne med den fandt sted hos Pinewood Studios. Den er dog tydeligt inspireret af den virkelige nedlagte station Aldwych. Filmens producenter forestillede sig, at stationen kunne være endestation for en sidebane fra Piccadilly Line med endestation under Secret Intelligence Services virkelige hovedkvarter ved Vauxhall Cross.

 Plot 
Bond er på mission i Nordkorea, men nogen forråder ham, og han må tilbringe 14 måneder i ulidelige pinsler i et nordkoreansk fængsel. Vel ude igen vil Bond have fat i forræderen. Sporene fører via Cuba og Storbritannien til Island og den nyrige milliardær Gustav Graves. Graves er tilsyneladende kommet ud af intet eller er han nu også det?

 Medvirkende 

 Pierce Brosnan – James Bond.
 Halle Berry – Giacinta 'Jinx' Johnson.
 Toby Stephens – Gustav Graves.
 Rosamund Pike – Miranda Frost.
 Judi Dench – M.
 John Cleese – Q.
 Madonna – Verity.
 Rick Yune – Zao Will Yun Lee – Moon Michael Madsen – Falco Colin Salmon – Robinson Samantha Bond – Miss MoneypennyFlysterwadessen der serverer Bond en drink er den tidligere James Bond-skuespiller Roger Moores datter Deborah Moore.

 Bogen 
Samme år som filmen udkom også bogen Die Another Day (Dø igen i morgen'') som Raymond Benson skrev på basis af filmmanuskriftet. Bogen følger filmen men er dog udvidet på forskellige punkter.

Eksterne henvisninger

Noter 

James Bond-film
Amerikanske film fra 2002
James Bond-bøger
Engelsksprogede film
Britiske film fra 1999
RMB

RMB er en flertydig forkortelse for:

 Renminbi - Kinas valuta
 Rødovre Mighty Bulls - dansk ishockeyklub
Xterra Triatlon

Xterra triatlon er en serie af off-road triatlonkonkurrencer. Første disciplin er svømning i åbent vand (hav eller sø). Dernæst mountainbike-cykling. Der afsluttes med terræn-/crossløb.

Den første Xterra-konkurrence blev afholdt i 1996 på Maui under navnet Aquaterra. Det blev senere omdøbt til Xterra.

Xterra i Danmark 

Første Xterra-stævne på dansk grund blev afholdt lørdag den 12. august 2006 i Århus. Distancerne ved XTerra i Århus er 1500 m svømning – 28 km mountainbike – 10 km terrænløb. Svømningen er henlagt til Århus bugten på en 750 m bane, som svømmes to gange. Efter første omgang skal deltagerne op at løbe et kort stykke på strandbredden (Dette blev dog fraveget i 2007 pga. et stort antal brandmænd tæt ved stranden). Mountainbike-ruten er en 14 km rute i Marselisborg Skov, som gennemkøres to gange. Det afsluttende terrænløb er på en 5 km rundstrækning ligeledes i Marselisborg Skov, som løbes to gange.

Den 3. udgave af stævnet var annonceret til 16. august 2008, men stævnet blev i maj 2008 aflyst. Arrangøren oplyste på sin hjemmeside, at det skyldtes manglende sponsorindtægter til dækning af udgifterne i forbindelse med afviklingen.

Referencer

Eksterne henvisninger 

 Officiel hjemmeside for XTERRA

Triatlonkonkurrencer
Voyeurisme

Voyeurisme er en parafili, hvor et individ får seksuel tilfredsstillelse ved at observere andre mennesker have samleje eller være nøgne. Voyeurisme kaldes også skopofili.

Voyeurisme er et hyppigt anvendt tema inden for filmkunsten, eksempelvis i Alfred Hitchcocks Skjulte øjne (1954) og Michael Powells Peeping Tom (1960).

Litteratur / kilder 
 Poul Færgeman: Perversiteter, pornografi og forargelse (Hans Reitzel, 1965)
 Nicolas Barbano: Ta’ en kigger (PS Pige-Special nr. 11, 1993)
 Rune Gade: Staser – teorier om det fotografiske billedes ontologiske status & det pornografiske tableau (Passepartout, 1997)
 Tom Nervil: Sex på nethinden (Information, 16.7.1999)
 Lasse Vöge: Hvad glor vi på? (Politiken, 14.3.2002)

Parafili
Tine Baun

Tine Baun, tidligere Tine Rasmussen (født 21. juli 1979 i Hørsholm), er en dansk badmintonspiller, der som sine bedste resultater har tre sejre i BWF Super Series i 2007 og 2008.

Sportskarriere 
Hun var med ved sommer-OL 2004 i Athen og sommer-OL 2008 i Beijing. Hun har ligget på top-10 på verdensranglisten i en længere periode, kulminerende med førstepladsen pr. 6. november 2008. Hun stoppede karrieren på topplan med sejr i All England i 2013, men spiller fortsat lidt mindre forpligtende i Danmarksturneringen for hold, hvor hun på klubplan repræsenterer Lillerød Badminton som spillende træner.

Tine Bauns største sejre blev All England-mesterskabet i marts 2008, hvor hun vandt en tæt finale over kineseren Lu Lan 21-11, 18-21, 22-20. Allerede i anden runde slog hun verdensmesteren Zhu Lin med de sikre cifre 21-14, 21-15. Hun blev dermed den ottende danske vinder af turneringen (den fjerde inden for de seneste 30 år). Hun genvandt titlen i 2010 og 2013.

Tine Baun stod i mange år i skyggen af Camilla Martin, og da denne stoppede sin karriere, så det i første omgang ikke ud, som om Tine Baun for alvor kunne tage Martins plads i verdenseliten. Den første rigtig store sejr kom, da hun vandt Japan Open i 2007 ved blandt andre, at besejre verdensranglistens nr. 1 Zhang Ning (Kina) og den dobbelte verdensmester Xie Xingfang (Kina). Denne fremgang blev cementeret, da hun 9. marts 2008 vandt den prestigefulde All England-turnering. Tine Baun vandt efterfølgende flere Super Serie-turneringer.

Det franske firma Babolat indgik fra 2009 og 4 år frem et sponsorat med Tine Baun, som omhandlede ketcher og tøj . FTZ var i samme periode hovedsponsor for Tine Baun.

Resultatliste 
Alle de følgende resultater er i single. Listen er ikke udtømmende.
 Danmarksmesterskabet (DM) 2004 – sejr
 DM 2005 – sejr
 DM 2006 – sejr
 DM 2007 – sejr
 Japan Open 2007 – sejr
 DM 2008, 2009, 2010, 2011, 2012, 2013 – sejr
 Malaysia Open 2008 – sejr
 All England 2008, 2010 og 2013 – sejr
 Malaysia Open 2009 – sejr
 Korea Open 2009 – sejr

Noter 

Badmintonspillere fra Danmark
Personer fra Hørsholm
Badmintonspillere ved sommer-OL 2012
Denmark Open

Denmark Open (indtil 2002: Danish Open) er Danmarks største internationale badmintonturnering og en del af BWF World Tour i kategorien Super 750.

Turneringen blev første gang spillet i 1936, og er siden da afviklet hvert år, bortset fra i perioderne 1939-45 og 1955-65. Indtil 1986 blev alle turneringerne spillet i København, men siden da er den blevet arrangeret i forskellige byer, bl.a. Aalborg, Esbjerg, Solrød, Middelfart, Vejle, Farum og Aarhus. I 2007 og 2008 blev den blevet spillet i Arena Fyn i Odense, før den fra 2009-2021 blev spillet i Odense Idrætshal. Nu er verdens andenældste badmintonturnering tilbage i Jyske Bank Arena.

Vindere af Denmark Open 

 Super Series
 Super Series Premier
 Super 750

Kilder 
 Denmark Open officiel hjemmeside
 Denmark Open past winners

Noter 

 
Etableret i 1936
Teknisk museum

Et teknisk museum er et museum, der typisk fokuserer på den historiske udvikling indenfor en bestemt type at teknisk opfindelse. Det kan eksempelvis være:

Transportmuseer
 Jernbaneer
 Biler og motorcykler (automobilmuseum)
 Fly
 Skibe
Industri og processer
 Elektricitet
 Kemi
 Minedrift

Enkelte tekniske museer dækker også over flere af disse områder.

Blandt de vigtigste i Europa er:
Musée des Arts et Métiers i Paris, grundlagt i 1794
Science Museum i London, grundlagt i 1857
Deutsches Museum von Meisterwerken der Naturwissenschaft und Technik i München, grundlagt i 1903
 Technisches Museum für Industrie und Gewerbe i Wien, grundlagt i 1918

Tekniske museer i Danmark 
 Danmarks Flymuseum i Stauning
 Danmarks Industrimuseum i Horsens
 Danmarks Jernbanemuseum i Odense
 Danmarks Tekniske Museum i Helsingør
 Danmarks Traktormuseum i Eskilstrup
 DieselHouse i København
 Elmuseet ved Gudenaacentralen i Tange (ved Tange Sø)
 Handels- og Søfartsmuseet i Helsingør
 Industrimuseet Frederiks Værk i Frederiksværk
 Jysk Automobilmuseum i Gjern
 Sommer's Automobile Museum i Nærum
 Sporvejsmuseet Skjoldenæsholm i Jystrup

Museumstyper
 Teknisk museum
Hagsholm

Hagsholm er en herregård i Houlbjerg Sogn i Houlbjerg Herred, Langå Kommune.

Rentemester Mogens Friis lagde i 1672 Hagsholm ind under det nyoprettede grevskab Frijsenborg. I 1765 lod grevskabets besidder, lensgreve Erhard Wedel-Friis, gården nedbryde og jorderne udlægge til seks fæstegårde, men i 1890 samledes gården atter. Navnet på gården skrives i dag Haxholm.

Hagsholm Gods er på 201,9 hektar

Ejere af Hagsholm 
(1525-1549) Laurids Vesteni
(1549-1578) Christoffer Vesteni / Erik Vesteni
(1578-1583) Anne Holck gift Parsberg
(1583-1625) Mandrup Parsberg
(1625-1661) Oluf Parsberg
(1661) Anne Cathrine Olufsdatter Parsberg gift Pogwisch
(1661-1662) Otto Pogwisch
(1662-1682) Mogens Nielsen Friis
(1682-1699) Niels Mogensen Friis
(1699-1763) Christian Nielsen Friis
(1763) Christine Sophie Christiansdatter Friis gift von Wedel
(1763-1786) Erhard Wedel-Friis
(1786) Elisabeth Sophie Christiansdatter Rosenkrantz gift Desmerières
(1786-1799) Jean Henri Desmercières
(1799) Sophie Magdalene Carlsdatter von Gram gift Krag-Juel-Vind
(1799-1815) Frederik Carl Krag-Juel-Vind-Friis
(1815-1849) Jens Christian Krag-Juel-Vind-Friis
(1849-1882) Christian Emil Krag-Juel-Vind-Friis
(1882-1923) Mogens Christian Krag-Juel-Vind-Friis
(1923) Inger Dorthe Mogensdatter Krag-Juel-Vind-Friis gift von Wedell
(1923-1924) Julius Carl Hannibal von Wedell
(1924-1926) N.J. Jensen
(1926-1956) Einar Obel
(1956-1996) Christen Winter Obel
(1996-) Anders Christen Obel

Herregårde i Favrskov Kommune
Herregårde i Viborg Amt
Marcy Playground

Bandet Marcy Playground blev dannet i slutningen af 1990'erne, nærmere bestemt i 1997, og blev opkaldt efter forsangeren John Wozniaks barndoms skole, Marcy Open Grade School.

John Wozniak havde også før dannelsen af Marcy Playground beskæftiget sig en del med musik, faktisk så meget af han i 1990 kom med demoen Zog BogBean – From The Marcy Playground . Denne demo blev optaget i Wozniaks soveværelse med hjælp fra hans daværende kæreste Sherry Fraser, der senere har lagt navn til sangen af samme navn på albummet Marcy Playground. Wozniak lavede flere selvudgivelser, men disse er i dag meget svære at finde.

1997 til nu 
Samme år som de blev dannet udgav bandet, bestående af John Wosniak som sangskriver og forsanger, Dylan Keefe som bassist og Dan Rieser på trommer, albummet Marcy Playground, som med sin rene, alternative, til tider Nirvana-lignende rock, imponerede, specielt med hit-singlen "Sex and Candy".

Det næste udspil kom i 1999 i form af det mere rockede album Shapeshifter. Dette blev dog ikke den samme succes som det foregående album. Efter Shapeshifter valgte trommeslageren Dan Rieser at forlade bandet, og han blev erstattet af Gonzalo "Gonz" Martinez De La Cotera, en gammel ven af bandet.

Efter tidligere forsøg på at komme med en opfølger til Shapeshifter udkom albummet MP3 i 2004, men med dette album distancerede Marcy Playground sig yderligere fra den succes, de havde med første album.

Efter MP3 var der stort set stilstand omkring Marcy Playground, på trods af at de flere gange havde forsøgt at gøre sig bemærket med flere single-udspil. I dag bliver sangen "Sex and Candy" betragtet som et såkaldt "one-hit-wonder".

På trods af modgangen arbejder bandet nu på et nyt album, som de sigter på at få udgivet i efteråret 2006.

Udgivelser

Albums 
 Marcy Playground (1997)
 Shapeshifter (1999)
 MP3 (2004)
 Leaving Wonderland...in a fit of rage (2009)

Singler 
 "Poppies" (1997)
 "Saint Joe on the School Bus" (1997)
 "Sex and Candy" (1997)
 "Sherry Fraser" (1998)
 "Comin' Up from Behind" (1999)
 "It's Saturday" (1999)
 "Bye Bye" (1999)
 "Deadly Handsome Man" (2004)
 "Punk Rock Superstar" (2004)
 "No One's Boy" (2004)
 "Blood in Alphabet Soup" (2004)
 "Good Times" (2009)
 "Starbaby" (2009)
 "Mr. Fisher" (2012)

Eksterne henvisninger 
 Marcy Playgrounds officielle hjemmeside 
 En fanside ved navn Reeces (frikvarter) 
 Marcy Playground på MTVs side
 Marcy Playground på Rolling Stones side 

Rockgrupper fra USA
Miniature

Miniature betyder oprindelig "malet med mønjemaling" (af latinsk minium, mønje, som brugtes til grunding i håndskriftsillustrationer i middelalderen). Da miniaturer oftest var små, har ordet fået betydningen "i mindre skala", og forstås så i sammenhæng med den latinske komparativ minor, dvs."mindre".  Miniature kendes bl.a. fra legetøj med modeller af biler, huse, dyr og mennesker.

Der findes en række miniatureparker rundt om i verden, hvor en given by eller et landskab fremstilles i meget mindre målestok. De meste kendte miniatureparker i Europa er:

 Legoland – Danmark, Tyskland, England (og USA)
 Madurodam – Holland
 France Miniature – Frankrig
 Italy in Miniature – Italien
 Minimondus – Østrig
 Swiss miniature – Schweiz

I Danmark findes bl.a.:

 Minibyen i Varde
 Verdenskortet – Klejtrup sø nær Hobro.
 Middelalderens København foran Københavns Museum (fjernet efter museet rykkede til nye lokaler)

Referencer

Eksterne henvisninger 
 Legolands hjemmeside
 Minibyen i Varde
 Verdenskortet – Klejtrup sø
 Madurodam – Holland
 Liste over udvalgte miniature museer i Europa 

Måleenheder

tr:Minyatür
Pat

Pat kan henvise til flere artikler:

Pat (skak) – en stilling i skak
Patte – et dyrs bryst

Patte anvendes undertiden som slang for en kvindes bryst. 

Som udsagnsord anvendes "at patte" om dyr, som dier, dvs. får mælk af en patte.